[{"text_idx": "#000001", "text": "Arancini on populaarne Itaalia toit, mis oma olemuselt ei ole muud kui o\u0303lis ku\u0308psetatud risottopallid. Need maitsvad riisipallid sisaldavad valge veiniga valmistatud ho\u0303rku risottot koos herneste ja singiga. Eriti maitsev on nende sees sulav mozzarella juust, mis viib keele alla."}, {"text_idx": "#000002", "text": "Arancini ta\u0308hendab Itaalia keele otseto\u0303lkes \u201cva\u0308ikesed apelsinid\u201d, mida nad kuldseks praetult ka veidi meenutavad. Mo\u0303ned retseptid na\u0308evad ette ka tomatikastme peitmist riisipalli sisse. Selles retseptis kaetakse riisipallid enne praadimist tavapa\u0308rasesse jahu-muna-riivsai segusse, et anda neile maitsev ja kro\u0303be koorik."}, {"text_idx": "#000003", "text": "\u25a2 1 spl oliivio\u0303li\u25a2 1 va\u0308ike hakitud sibul\u25a2 1 purustatud ku\u0308u\u0308slauguku\u0308u\u0308s\u25a2 200 g u\u0308marateralist riisi vo\u0303i risotto riisi\u25a2 100 ml kuiva valget veini\u25a2 600 ml kanapuljongit\u25a2 70 g ku\u0308lmutatud herneid\u25a2 60 g tu\u0308keldatud sinki\u25a2 50 g parmesani riivjuustu\u25a2 2 suurt muna\u25a2 1 spl piima\u25a2 100 g mozzarella kuubikuid\u25a2 60 g nisujahu\u25a2 100 g riivsaia\u25a2 1 l o\u0303li praadimiseks\u25a2 soola ja pipart maitsestamiseks"}, {"text_idx": "#000004", "text": "Eelsoojendage ahi 95 kraadini.Kuumutage pannil oliivio\u0303li. Lisage juurde sibul ja ku\u0308u\u0308slauk ning praadige, kuni sibul on pehme.Lisage juurde riis. Kuumutage, vaikselt segades, umbes 2 minutit.Lisage juurde valge vein. Kuumutage ja segage, kuni kogu vedelik on aurustunud.Lisage, pidevalt segades, hulka kuum kanapuljong (umbes 100 ml kaupa), lastes vedelikul aurustada enne iga uue portsu lisamist. Pa\u0308rast kogu kanapuljongi sisse imendumist lisage juurde herned ja sink. Maitsestage soola ja pipraga.Eemaldage pann tulelt ning segage sisse parmesani juust. Eemaldage pann tulelt ning laske veidi jahtuda.Kloppige eraldi kausis lahti 1 muna. Lisage see risottole ja segage.Vispeldage u\u0308leja\u0308a\u0308nud munad koos piimaga. Asetage teise kaussi jahu. Kolmandasse kaussi valage riivsai.Rullige 2 spl risottot ka\u0308te vahel palliks. Vajutage palli keskele 1 mozzarella kuubik ning vormige uuesti palliks.Kastke pall jahusse, seeja\u0308rel muna-piima segusse ja lo\u0303puks katke riivsaiaga.Kuumutage 1 liiter o\u0303li fritu\u0308u\u0308ris vo\u0303i su\u0308gavas potis 175 kraadini. Ku\u0308psetage ettevalmistatud palle kuumas o\u0303lis, kuni need on kuldpruunid ja kro\u0303bedad. No\u0303rutage pallid ka\u0308tepaberil ning hoidke eelsoojendatud ahjus soojana."}, {"text_idx": "#000005", "text": "Veel retsepte kategoorias - Riisiroad"}, {"text_idx": "#000006", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000007", "text": "Paella kana ja krevettidega (retsept)"}]